
Kamen iz Rosette 


Kamen iz Rosette, koji je omogućio dešifriranje pisma 
antičkog Egipta, otkriven je dana 15. jula 1799. pokraj gradića 
Rosette (danas Rashid), smještenog u delti Nila 40-tak milja od 
Aleksandrije. 

Prilikom radova na rekonstrukciji stare tvrđave, koje su izvodili 
pripadnici Napoleonovog ekspedicionog korpusa (spremajući se 
za napad britanskih i osmanlijskih snaga) u tom području, 
kapetan Pierre Bouchard vidio je crnu bazaltnu ploču. 

Oštroumni francuski oficir zapazio je da ploča sadrži 3 sekcije, 
a svaka od njih je bila ispisana drugim pismom. On je brzo 
shvatio važnost svog otkrića i poslao je tu ploču u Kairo, gdje 
su bili učenjaci koje je Napoleon poveo sa svojom 
ekspedicijom. Oni su izradili prijepise tekstova koje su vidjeli 
na ploči i to je kasnije omogućilo prodiranje u tajne egipatskog 
pisma hijeroglifa . To je pismo mnogo stoljeća bilo tajna, mada 
se mnogo umova trudilo proniknuti u nju. Dvije godine kasnije, 
francuska vojska u Egiptu je poražena i predala se, a svi 
pronađeni antikviteti u posjedu Francuza (uključujući i kamen 
iz Rosette) morali su biti predani Britancima. Danas je originalni kamen iz Rosette u Britanskom muzeju u 
Londonu. 



Važnost kamena 

Sadržaj teksta na kamenu iz Rosette ima mali značaj, ali je kamen izuzetno važan jer je na vrhu ispisanih 
nekih 14 linija (redaka) hijeroglifa, u sredini su 32 linije demotskog pisma a na dnu 54 linije grčkog pisma. 
Premda su naučnici gotovo odmah po otkriću kamena preveli ispis na grčkom, ostalo nisu mogli razumjeti. 

Međutim, godine 1808. briljantni mladi francuski naučnik i 
lingvist Jean-Frangois Champollion (u dobi od 18 godina) 
započinje studirati natpise s kopije kamena iz Rosette i pismo 
antičkih Egipćana u naporu da dešifrira misteriozne hijeroglife. 
Dugo vremena nije bilo rezultata, a onda je daroviti momak 
pretpostavio da sva tri teksta (na tri različita pisma) govore o 
istom. Bila je to prava pomisao, a s obzirom da je grčki jezik 
bio dobro poznat, klupko se polahko počelo odmotavati. 
Četrnaest godina kasnije (1822) Champollion potvrđuje da su 
neki hijeroglifi bili fonogrami (fonetski ili zvučni), a drugi opet 
piktogrami (slikovni). Godine 1824. on objavljuje svoju 
poznatu knjigu egipatskih hijeroglifa, u kojoj je ustvrdio 
osnovne temelje kompleksnog sistema hijeroglifskog pisanja. 

Bilo je to otkriće, da egipatsko hijeroglifsko pismo primjenjuje kombinacije ideograma i fonetskih znakova, 
koje je omogućilo proboj u prijevod tog pisma. Konačno, ta sposobnost otvorila je vrata spoznaje kompletne 
historije antičkog Egipta i rađanje nove naučne discipline, eg ipt ologije. 



Dio kamena ispisan hijeroglifima 
















Vanjski linkovi 

■ http://www.britishmuseum.org/expiore/highiights/articies/r/the_rosetta_stone_transiation.aspx 

